“Atletiko” klubi darvozaboni Yan Oblak Primeraning 37-turida “Barselona”ga qarshi kechadigan uchrashuvda “kataloniyaliklar” hujum chizig‘idan joy olgan Messi, Neymar hamda Suaresdan qo‘rqmayotganini ta’kidladi. “Men bu o‘yinchalardan qo‘rqmayman. Lekin ularga qarshi harakat qilish oson bo‘lmasligini tan olaman. Biroq men yolg‘iz emasman. Qarshimda menga yordam beradigan jamoa bor. Men raqibning barcha zarbalarini bartaraf etishga harakat qilaman”, – dedi Oblak. Chempionat tugashiga 2 tur qolganida “Atletiko” 77 ochko bilan 3-o‘rinda bormoqda. “Barselona” esa 90 ochko to‘plagan holda musobaqada peshqadamlik qilmoqda.